Aitsa, aartappels bly darem maar lekkerHoewel aartappelskyfies en -skille hoog in vet en kalorieë kan wees, is die aartappel self gluten-, vet- en cholesterolvry, asook laag in natrium. Die gesondheidsgeheim lê natuurlik in die gaarmaakmetode. (Foto: iStock) Aartappels is waarskynlik een van die laaste goed waaraan ’n mens dink as jy jou gewig in toom wil hou, maar hokaai voordat jy dié knolgroente bloot as styselsondebok brandmerk en van jou inkopielys verwyder. Aartappels, wat reeds in 5 000 v.C. in Suid-Amerika verbou is en eers sowat 500 jaar gelede in die Westerse wêreld sy buiging gemaak het, is vandag die wêreld se vierde grootste voedselgewas. Omdat dit in bykans enige klimaat en toestand kan groei, word dit met goeie rede deur die Verenigde Nasies as voedselsekerheidsoes aanbeveel. Volgens Statista se data is nagenoeg 360 miljoen metrieke ton aartappels wêreldwyd in 2020 van 17 miljoen hektaar geoes. China is die topprodusent van dié stapelvoedsel. Saam met Indië, wat die tweede posisie beklee, sorg dié twee lande vir bykans ’n derde van die wêreld se totale aartappelproduksie. Oekraïne is in die derde plek. Volgens Aartappels Suid-Afrika (PSA), verskaf dié bedryf se sowat 570 plaaslike aartappelboere werk aan tussen 50 000 en 60 000 mense en het ons land in 2020 meer as 2,6 miljoen ton aartappels, oftewel 263 miljoen 10 kg-sakkies aartappels, op 51 000 hektaar grond opgelewer. Hoewel mieliemeel en brood die gewildste bron van stysel onder Suid-Afrikaanse verbruikers is, sê PSA dat aartappelverbruik oor die afgelope dekade verdubbel het. Die prys van aartappels het in 2021 in ’n stadium tot bykans R100 vir 10 kg opgeskiet, maar sedertdien tot om en by die vlak van R40 per 10 kg-sakkie teruggesak. Hoewel aartappelskyfies en -skille hoog in vet en kalorieë kan wees, is die aartappel self gluten-, vet- en cholesterolvry, asook laag in natrium. Die gesondheidsgeheim lê natuurlik in die gaarmaakmetode. Kook aartappels met die skil. (Foto: iStock) Druk jou unieke aartappelstempel in verf en dan op papier. (Foto: iStock) Ook wat ander gebruike betref, is daar min groente so veelsydig soos ’n aartappel: